Apigeninas

Apigeninas – flavonas, kai kurių glikozidų sudėtinė dalis. Jis yra geltonos spalvos skystis, naudotas dažyti vilnai. Apigeninas (4’,5,7-trihydroxyflavone) laikomas viena iš vaisiuose bei daržovėse aptinkamų medžiagų, saugančių nuo vėžio .

Apigeninas medicinoje 
Nustatyta, kad apigeninas stabdo kai kurių rūšių vėžinių ląstelių linijų augimą. Jam priskiriama reikalingų normaliam ląstelės ciklui ir sunykimui genų (pvz., DLC1 reekspresijos sukėlimas per metilinimo proceso – universalaus genų raiškos valdymo mechanizmo, suvaldymą) veiklos rekonstrukcija. Taigi, jei vėžinėje ląstelėje geno raiška buvo užblokuota tik promotoriaus metilinimu – jis pats nebuvo visiškai sudarkytas ar eliminuotas, ekstraktai iš apigenino turinčių augalų ar išgrynintas apigeninas gali būti naudingas atkuriant tokio geno veiklą ir tuo normalizuojant ląstelę.

Neseniai parodyta, kad apigeninas:
 sukelia autofagiją, kas paaiškina jo chemioprevencines savybes,
 tačiau tuo pat metu stabdo dalies vaistų organizme įsisavinimą, .Apigeninas yra CYP2C9 inhibitoriumi, ir stabdo vaistų metabolizmą sąveikaudamas su vaistų apykaitą kūne skatinančiu fermentu.

Apigeninas sąveikauja su ciklosporinu – vaistu, slopinančiu imuniteto priešinimąsi organų persodinimo operacijose. Tirtas jo poveikis bcl-2 ir apoptozei. Vertintas transformuojančio augimo faktoriaus-β ir apoptozės indeksas sąveikoje su cyclosporinu A, jam pažeidus inkstus .

Glikozidai 
Glikozidai, susidarantys apigeninui jungiantis su cukrumis, yra:

 Apiinas – išskiriamas iš petražolių bei salierų
 Apigetrinas (apigenin-7-gliukozidas) – randamas kavos pakaitale iš kiaulpienių
 Izoviteksinas (apigenin-6-C-gliukozidas, homoviteksinas, saponaretinas)
 Rhoifolinas (apigenin 7-O-neohesperidozidas)
 Viteksinas (apigenin-8-C-gliukozidas)

Apigeninas maiste 
Apigenino gausu petražolėse, dygliuotojo ožerškio lapuose, guavose, kur kas mažiau česnakuose, kiniškuose kopūstuose, paprikoje, salieruose, žirniuose, pipirmėtėse.

Nuorodos 

Flavonai
Benzenediolai
Heterocikliniai junginiai